Percy W. Bridgman
Store norske leksikon,Realfag,Fysikk,Varme- og stofflære
Percy W. Bridgman var en amerikansk fysiker. Han var professor ved Harvard University fra 1926 til 1954.
Karriere Bridgman er kjent for å ha utviklet apparater for fremstilling av høye trykk og for studier av stoffers fysiske egenskaper under slike trykk. I 1905 fremstilte han trykk på 20 000 atm og nådde senere helt opp mot 100 000 atm. Ved høyt trykk kan stoffenes struktur forandres og få andre egenskaper. Gummi og parafinvoks blir for eksempel så harde at de kan ripe stål, karbon kan forvandles til diamanter og så videre. Bridgmans arbeider har spilt stor rolle for forståelsen av stoffers struktur i moderne fysikk. Han var en ivrig talsmann for det operasjonalistiske syn på fysikken. Han fikk Nobelprisen i fysikk 1946 for å ha oppfunnet apparater for fremstilling av ekstremt høye trykk og for de oppdagelser han gjorde med slike apparater. Les mer i Store norske leksikon fysikkens historie operasjonalisme Litteratur P.W. Bridgman, The Logic of Modern Physics (1927), New York : Macmillan  P.W. Bridgman, The Physics of High Pressure (1931), London: G. Bell and Sons, Ltd.  P.W. Bridgman, The Nature of Physical Theory (1936), Princeton University Press Eksterne lenker Nobelstiftelsens nettsider om Percy Williams Bridgman